**RÁMCOVÁ DOHODA
pre poistenie VŠEOBECNEJ ZODPOVEDNOSTI ZA ŠKODU**

(ďalej „**rámcová dohoda**“)

uzavretá v súlade s ustanoveniami zákona č. 343/2015 Z. z. o verejnom obstarávaní a o zmene

a doplnení niektorých zákonov v znení neskorších predpisov

a v zmysle § 262 a 269 ods. 2

zákona č. 513/1991 Zb. Obchodného zákonníka v znení neskorších predpisov, ako aj podľa

§ 788 a nasl. zákona č. 40/1964 Zb. Občianskeho zákonníka

v znení neskorších predpisov

(ďalej ako „**Občiansky zákonník**“)

medzi nasledovnými zmluvnými stranami:

Názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

IČO: 00 681 300

IČ DPH: SK2020318256

Bankové spojenie: Československá obchodná banka, a.s.

IBAN: SK37 7500 0000 0000 2533 2773

Zastúpená:

Zápis v: Obchodnom registri Mestského súdu Bratislava III,

Oddiel: Sa, Vložka číslo: 482/B

 (ďalej len „**poistník**“ alebo „**poistený**“)

a

Názov:

Sídlo:

IČO:

IČ DPH:

Bankové spojenie:

IBAN:

Zastúpená:

Zápis v:

(ďalej len „**poisťovateľ**“);

(poistník a poisťovateľ spolu ďalej len ako „**zmluvné strany**“);

**PREAMBULA**

Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Poisťovateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky „Poistenie zodpovednosti“, v časti I. „***Poistenie všeobecnej zodpovednosti za škodu***“ (ďalej len „**Verejné obstarávanie**“).

1. **PREDMET RÁMCOVEJ DOHODY**
2. Poisťovateľ sa zaväzuje poskytovať poistenému poistnú ochranu v súlade s podmienkami tejto rámcovej dohody a poistnej zmluvy uzatvorenej na základe tejto rámcovej dohody pre poistenie všeobecnej zodpovednosti za škodu (ďalej len „**poskytovanie poistnej ochrany**“) a poistník sa zaväzuje zaplatiť poisťovateľovi poistné v súlade s podmienkami tejto rámcovej dohody.

Poisťovateľ nemôže znížiť požadovaný rozsah poistenia uvedený v tejto rámcovej dohode svojimi všeobecnými poistnými podmienkami a zmluvnými dojednaniami alebo doložkami. Poistenie je dojednané v rozsahu nasledovných rizík a podmienok poistenia. Podrobná špecifikácia rozsahu poistného krytia je uvedená v **prílohe č. 1** – Opis predmetu zákazky.

1. Predmetom tejto rámcovej dohody je poistenie zodpovednosti za škodu spôsobenú tretej osobe pri činnostiach, ktoré má poistený zapísané v obchodnom registri alebo v živnostenskom oprávnení, a škoda nastala porušením právnej povinnosti v súvislosti s ich činnosťou alebo vzťahom k iným subjektom. Jedná sa o všeobecnú zodpovednosť v zmysle ustanovenia § 420 Občianskeho zákonníka.

Poistenými činnosťami sú všetky činnosti v rámci výpisu z Obchodného registra SR a Živnostenského registra SR.

1. Rozsah poistených rizík, limity plnenia, spoluúčasti, územný rozsah a poistné sadzby sú uvedené v **prílohe č. 2** - Štruktúrovaný rozpočet ceny, tejto rámcovej dohody.
2. Poisťovateľ sa za týmto účelom zaväzuje v súlade s podmienkami rámcovej dohody v rámci jej platnosti uzavrieť s poistníkom poistnú zmluvu / poistné zmluvy, predmetom ktorej bude poistenie definované v čl. II Rozsah poistenia tejto rámcovej dohody.
3. Poistná zmluva bude uzavretá na základe požiadavky poistníka.
4. Zmluvné strany sa dohodli, že táto rámcová dohoda je dohodou rámcovou a ustanovenia tejto rámcovej dohody nemožno vykladať ako povinnosť poistníka vyzvať poisťovateľa na uzatvorenie poistnej zmluvy alebo uzatvoriť poistnú zmluvu. Poisťovateľovi nevzniká v súvislosti s neuzatvorením poistnej zmluvy na základe tejto rámcovej dohody žiadny finančný nárok na náhradu škody. Uzatvorenie poistnej zmluvy bude závisieť od aktuálnych potrieb poistníka a poistník si vyhradzuje právo nevyzvať poisťovateľa na uzatvorenie poistnej zmluvy, alebo neuzatvoriť poistnú zmluvu.
5. V prípade, ak návrh poistnej zmluvy nie je v súlade s výzvou poistníka a touto rámcovou dohodou, poistník vráti návrh poistnej zmluvy poisťovateľovi na prepracovanie. Poisťovateľ je povinný prepracovaný návrh poistnej zmluvy doručiť poistníkovi v lehote troch (3) dní odo dňa vrátenia pôvodného návrhu poistnej zmluvy poisťovateľovi na prepracovanie.
6. **PREDMET A ROZSAH POISTENIA VŠEOBECNEJ ZODPOVEDNOSTI ZA ŠKODU**
7. Z poistenia zodpovednosti za škodu má poistený právo, aby poistiteľ za neho nahradil poškodeným uplatnené a preukázané nároky na náhradu škody na zdraví a škody na veci ako aj inú majetkovú ujmu vrátane ušlého zisku vyplývajúcu zo vzniknutej škody na veci a na zdraví, ak poistený za takúto škodu zodpovedá podľa príslušných právnych predpisov, vrátane zodpovednosti za škodu spôsobenú vadným výrobkom.
8. Škoda znamená škodu na veci a/alebo škodu na zdraví:
9. Škoda na veci znamená fyzické poškodenie, krádež, strata, alebo zničenie hmotnej veci vrátane následnej majetkovej ujmy alebo ušlého zisku vyplývajúcich zo straty funkčnosti alebo možnosti používať poškodenú vec.
10. Škoda na zdraví znamená telesné poškodenie osoby vrátane choroby alebo usmrtenia a z nich vyplývajúca majetková ujma vrátane ušlého zisku.
11. **Predmetom poistenia** sú všetky činnosti, ktoré má poistený zapísané v rámci výpisu z Obchodného registra SR a Živnostenského registra SR.
12. **Územná platnosť**: minimálny územný rozsah krytia Slovenská republika, Česká republika, Maďarsko, Rakúsko, Nemecko.
13. **Rozsah poistného krytia,** poistené riziká, limity/ sublimity poistného plnenia, spoluúčasti sú uvedené v **prílohe č. 2** - Štruktúrovaný rozpočet ceny
14. **Osobitné dojednania**
15. **Prednosť zmluvy pred VPP, ZPP, DPP**

Dojednáva sa, že pokiaľ sú uvedené zmluvné dojednania v rozpore s priloženými VPP, ZPP alebo doložkami, potom majú tieto zmluvné dojednania prednosť pred ustanoveniami priložených VPP, ZPP alebo doložiek.

1. **Nedbanlivosť**

Pre prípady, keď sa aplikácia výluky z poistenia odvíja od splnenia podmienky vychádzajúce zo subjektívnej stránky konania poisteného/poistníka, ako je zavinenia alebo vedomosť poisteného o určitých skutočnostiach (napr. výluka nebezpečným softvérom, výluka škôd v dôsledku skutočnosti, o ktorej poistený/poistník mal vedieť v čase uzavretia poistnej zmluvy, a pod.), dôjde v prípade, keď je poisteným/ poistníkom právnická osoba, k aplikácii takejto výluky iba za predpokladu, že zhora uvedená podmienka bude naplnená zo strany vedenia spoločnosti. Za vedenie spoločnosti sa považuje štatutárny orgán (príp. jeho členovia) a osoby do svojich funkcií štatutárnym orgánom menované. Obdobne to platí aj na prípady krátenie poistného plnenia v súvislosti s plnením povinností ustanovených poistnú zmluvu či zákonom.

1. **Požadované odchylné zmluvné dojednania k rozsahu krytia**

Na rozdiel od všeobecných poistných podmienok, osobitných poistných podmienok a zmluvných dojednaní prislúchajúcich k poistnej zmluve sa dojednáva nasledovné:

**Odchylné dojednania pre poistenie zodpovednosti za škodu**

**Predĺženie konca poistenia – právoplatnosť rozhodnutia**

Pokiaľ o náhrade škody rozhoduje príslušný orgán, platí, že poistná udalosť nastala až dňom, kedy rozhodnutie tohto orgánu nadobudlo právoplatnosť. Do doby, kedy rozhodnutie o škode nadobudne právoplatnosť, trvá vo vzťahu k tejto škode poistná ochrana podľa tejto zmluvy bez ohľadu na dojednaný koniec poistenia.

**Čisté finančné škody – pokuty penále**

Poistenie v rámci čistých finančných škôd sa vzťahuje aj na zodpovednosť za škodu spôsobenou tretej osobe spočívajúcu v pokute či penále, ktoré bolo uložené tretej osobe v dôsledku konania poisteného.

**Ochrana osobnosti**

Poistenie sa vzťahuje na náhradu nemajetkovej ujmy spôsobenej neoprávneným zásahom poisteného do práva na ochranu osobnosti (v zmysle §11 a nasl. Občianskeho zákonníka č. 40/1964 Z. z. v znení neskorších predpisov), ak je povinnosť poisteného k jej náhrade daná právoplatným súdnym rozhodnutím. Poistenie sa ďalej tiež vzťahuje na zodpovednosť za škody spôsobené neoprávneným zásahom do práva na ochranu osobnosti.

**Informačná povinnosť – Holding**

Pre účely zistenia, či bude uplatnená niektorá z výluk či obmedzení rozsahu poistného krytia vzťahujúca sa k osobe poisteného (napr. výluka škôd na veciach, ktoré poistený užíva), nebude akékoľvek konanie jedného poisteného alebo informácie známe jednému poistenému prisudzované inému poistenému. Žiadna informácia uvedená v dotazníku pre toto poistenie alebo informácie známe jednému poistenému nebudú pre účely odmietnutia alebo zníženia poistného plnenia prisudzované inému poistenému.

**Výrobok – zmena definície**

Výrobkom sa pre účely tohto poistenia rozumie akákoľvek hnuteľná vec, ktorá bola vyrobená, vyťažená alebo inak získaná bez ohľadu na stupeň jej spracovania a je určená na uvedenie na trh, a to bez ohľadu na to, či je určená spotrebiteľovi alebo podnikateľovi. Výrobkom sú tiež súčasti a príslušenstvo vecí hnuteľných aj nehnuteľných. Za výrobok sa považuje aj elektrická energia, teplo, plyn, para, voda, vzduch, chlad. Za súčasť výrobku sa považuje aj softvér alebo operačný systém, ktorý dodal poistený súčasne s výrobkom.

Poistenie zodpovednosti za škody spôsobené vadou výrobku sa tiež vzťahuje na škody spôsobené vadne vykonanou prácou po jej odovzdaní.

**Činnosti nezapísané v obchodnom registri – rozšírenie poistného krytia**

Poistenie zodpovednosti za škody sa okrem činností zapísaných v obchodnom registri tiež vzťahuje na iné činnosti vykonávané poisteným, pokiaľ tieto činnosti nepredstavujú podstatné zvýšenie poistného rizika a objem tejto činnosti nepresahuje 10 % z celkového obratu poisteného.

Poistenie sa vzťahuje aj na činnosti, ktoré poistený začne vykonávať v priebehu poistnej doby, za predpokladu, že sa jedná o činnosti podobného alebo blízkeho charakteru ku vykonávaným činnostiam ku dňu začiatku poistenia.

**Osoby absolvujúce prax u poisteného**

Poistenie sa vzťahuje aj na povinnosť poisteného na náhradu ujmy spôsobenej osobami, ktoré v rámci prípravy na povolanie absolvujú praktické vyučovanie u poisteného. Poistné krytie sa vzťahuje aj na ujmy spôsobené týmto osobám.

**Krížová zodpovednosť (pokiaľ je v zmluve viac poistených subjektov (holding)**

Pripoistením krížovej zodpovednosti sa rozumie jednak krytie škôd spôsobených medzi subjektmi poistenými v tomto poistení, jednak krytie škody spôsobených poistenými majetkovo prepojenými osobám, a to pre celý rozsah poistného krytia a do limitov poistného plnenia dojednaných touto poistnou zmluvou.

Pokiaľ o náhrade škody rozhoduje príslušný orgán, platí, že poistná udalosť nastala až dňom, kedy rozhodnutie tohto orgánu nadobudlo právoplatnosť. Do doby, kedy rozhodnutie o škode nadobudne právoplatnosť, trvá vo vzťahu k tejto škode poistná ochrana podľa poistnej zmluvy bez ohľadu na dojednaný koniec poistenia.

1. **SPÔSOB A PODMIENKY DOJEDNANIA POISTNEJ ZMLUVY, TRVANIE POISTNEJ ZMLUVY, POISTNÁ DOBA, POISTNÉ OBDOBIE**
2. Na základe rámcovej dohody bude uzatvorená poistníkom poistná zmluva na každé poistné obdobie v súlade s rámcovou dohodou, pričom v poistnej zmluve budú použité poistné sadzby a rozsah poistených rizík dohodnuté v rámcovej dohode. Návrh poistnej zmluvy bude pred podpísaním tejto rámcovej dohody predložený poistníkovi na kontrolu a bude prílohou č. 3 tejto rámcovej dohody.
3. Poistná zmluva bude uzatvorená medzi zmluvnými stranami na dobu určitú v súlade s poistným obdobím.
4. Poistným obdobím poistnej zmluvy je jeden (1) kalendárny rok.
5. Poistné obdobie začína plynúť nultou hodinou dňa 1. januára a končí dvadsiatou štvrtou hodinou dňa 31. decembra.
6. Ďalším poistným obdobím je každý nasledujúci kalendárny rok, začínajúci 1. januára a končiaci 31.decembra.
7. Poistenie podľa poistnej zmluvy začína od dátumu vyznačenom v poistnej zmluve ako začiatok
poistenia, nie však skôr ako 01.01.2024 00.00 h a dojednáva sa na dobu určitú v súlade s
podmienkami uvedenými v tejto rámcovej dohode
.
8. Poistná zmluva bude uzatvorená v súlade s príslušnými ustanoveniami Občianskeho zákonníka

a touto rámcovou dohodou. Súčasťou poistnej zmluvy budú vždy Všeobecné poistné podmienky
poisťovateľa pre jednotlivé druhy poistenia, ktoré sú zároveň aj prílohou č. 4 tejto rámovej dohody
pričom dojednania tejto rámcovej dohody majú prednosť pred ustanoveniami poistných
podmienok poisťovateľa pre jednotlivé druhy poistenia.

1. Poistiteľ nemôže znížiť požadovaný rozsah poistenia svojimi Všeobecnými poistným podmienkami, Osobitnými poistnými podmienkami (ďalej len „**OPP**“) ani zmluvnými dojednaniami (ďalej len „**Zmluvné dojednania**“). V prípade ak by Všeobecné poistné podmienky, OPP a Zmluvné dojednania obsahovali výluky, ktoré by akýmkoľvek spôsobom menili alebo obmedzovali rozsah poistného krytia v rozsahu poistenia podľa čl. II. rámcovej dohody, majú ustanovenia definované v rozsahu podľa rámcovej dohody prednosť pred akýmikoľvek ustanoveniami a výlukami obsiahnutými vo Všeobecných poistných podmienkach, OPP a Zmluvných dojednaniach. Pre vylúčenie pochybností dojednania tejto rámcovej dohody majú prednosť pred ustanoveniami poistných podmienok poisťovateľa pre poistenie zodpovednosti podľa tejto rámcovej dohody, pričom, v prípade, že Zmluvné dojednania alebo príslušné OPP rozširujú rozsah krytia tejto rámcovej dohody a jej podmienok a sú v prospech poisteného, má poistený nárok na poistné plnenie podľa týchto poistných podmienok.
2. Aktualizácia limitov plnenia pre poistenie všeobecnej zodpovednosti bude podľa potreby a požiadavky poistníka v priebehu poistného obdobia. Poistník si vyhradzuje právo zmeniť rozsah poistených rizík v súlade s jeho potrebou, zaslaním podkladov formou e-mailu.
3. Poistiteľ sa zaväzuje, že na žiadosť poistníka vystaví písomné potvrdenie o poistení všeobecnej zodpovednosti za škodu.
4. Dojednaním tejto rámcovej dohody, poistiteľ poskytne nadštandardné podmienky poistného
krytia a zvýhodnené sadzby pre poistníka. Poistné sadzby pre výpočet poistného a spoluúčasti
sú záväzné a nemenné po celú dobu trvania rámcovej dohody.
5. Poistné plnenie je splatné v Slovenskej republike a v mene euro (€) do 30 dní po uzavretí škodovej udalosti (len čo poistiteľ skončil šetrenie potrebné na zistenie rozsahu poistiteľa plniť). Šetrenie škodovej udalosti zo strany poistiteľa sa musí vykonať bez zbytočného odkladu; ak sa nemôže šetrenie o rozsahu a výške škody ukončiť do jedného mesiaca po tom, keď sa poistiteľ o škodovej udalosti dozvedel, je poistiteľ povinný, ak je základ nároku na poistné plnenie nesporný, na základe písomnej žiadosti poistníka poskytnúť primeraný preddavok.
6. V prípade omeškania poistiteľa podľa predchádzajúceho bodu tohto článku prvá veta má poistník právo na úrok z omeškania vo výške 0,05 % z výšky poistného plnenia za každý deň omeškania.
7. **FINANČNÝ LIMIT RÁMCOVEJ DOHODY, POISTNÉ, PLATOBNÉ PODMIENKY A FAKTURÁCIA**
8. Celkový finančný limit tejto rámcovej dohody počas jej účinnosti je ........ EUR (slovom: ..................) bez DPH~~.~~ Tento finančný limit je maximálny a sú v ňom zahrnuté všetky náklady na predmet plnenia podľa tejto rámcovej dohody. Poistník nie je povinný uvedený finančný limit vyčerpať.
9. Výška celkového ročného poistného sa stanoví v poistných zmluvách.
10. Výška poistného je stanovená dohodou zmluvných strán v zmysle zákona
č. 18/1996 Z. z. o cenách v znení neskorších predpisov a vyplýva z ponuky poisťovateľa vo Verejnom obstarávaní. Poistné sadzby pre výpočet poistného sú záväzné a nemenné počas celej doby trvania poistenia.
11. Poisťovateľ vyhlasuje, že poistné určené v bode 4.3 rámcovej dohody zahŕňa všetky jeho predpokladané náklady a primeraný zisk. Poisťovateľ súčasne vyhlasuje, že s prihliadnutím na všetky okolnosti nebude požadovať akékoľvek ďalšie náklady, príplatky, poplatky, či dane, ktoré nie sú zahrnuté v tejto rámcovej dohode a ktoré by musel znášať poistník, ak poistník splní všetky svoje povinnosti ustanovené touto rámcovou dohodou a všeobecne záväznými právnymi predpismi.
12. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby oslobodené od dane z pridanej hodnoty, t. j. výška dane z pridanej hodnoty je 0% (0,00 EUR).
13. Zmluvné strany sa dohodli že úhrada poistného bude vykonávaná bezhotovostným platobným stykom a to ročnými splátkami. Poisťovateľ vykoná predpis (avízo, vyúčtovanie) na úhradu poistného s vyčíslením poistného pre dané splátkové obdobie.

1. **OSOBITNÉ USTANOVENIA**
2. V prípade, ak táto rámcová dohoda neustanovuje inak, zmluvné strany sú povinné zachovávať mlčanlivosť o všetkých informáciách získaných v súvislosti s touto rámcovou dohodou a poistnými zmluvami (ďalej len „**dôverné informácie**“) a žiadna zmluvná strana nie je oprávnená zverejniť alebo poskytnúť dôverné informácie iným osobám bez predchádzajúceho písomného súhlasu dotknutej zmluvnej strany.
3. Dôverné informácie v zmysle tejto rámcovej dohody zahŕňajú najmä informácie strategického, obchodného, marketingového, finančného alebo organizačného charakteru, ktoré sú priamo alebo nepriamo spojené s poskytovaním predmetu plnenia rámcovej dohody a nemožno ich považovať za verejne dostupné.
4. Dôvernými informáciami nie sú informácie, ktoré:
5. sú všeobecne známe, alebo sa stali všeobecne známymi inak ako porušením tejto rámcovej dohody alebo v dôsledku protiprávneho konania tretej strany,
6. boli vyvinuté nezávisle bez použitia akýchkoľvek dôverných informácií podľa tejto rámcovej dohody,
7. boli poskytnuté treťou stranou, ktorá takéto informácie nezískala porušením povinnosti ich ochrany.
8. Za porušenie povinnosti zachovávať mlčanlivosť sa nepovažuje zverejnenie alebo poskytnutie dôverných informácií oprávnenému subjektu na základe povinnosti vyplývajúcej zo všeobecne záväzných právnych predpisov.
9. Poisťovateľ berie na vedomie, že poistník je pre účely tejto rámcovej dohody a poistných zmlúv uzatváraných na jej základe právnickou osobou povinnou sprístupňovať informácie (povinnou osobou) v súlade a v rozsahu uvedenom v § 10 ods. 2 písm. c) zákona číslo 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon o slobodnom prístupe k informáciám**“).
10. Zmluvné strany sa zaväzujú upovedomiť dotknutú zmluvnú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedia.
11. Záväzok mlčanlivosti zmluvných strán platí aj po ukončení zmluvného vzťahu založeného touto rámcovou dohodou.
12. Poisťovateľ je oprávnený vykonať časť plnenia predmetu rámcovej dohody prostredníctvom subdodávateľa uvedeného v Zozname subdodávateľov, ktorý tvorí prílohu č. 5 tejto rámcovej dohody.
13. Počas trvania tejto rámcovej dohody je poisťovateľ oprávnený zmeniť alebo doplniť subdodávateľa uvedeného v prílohe č. 5 rámcovej dohody výlučne len so súhlasom poistníka; poisťovateľ sa zaväzuje spolu s oznámením zmeny alebo doplnenia subdodávateľa uviesť údaje o ňom v rozsahu podľa § 41 ods. 3 zákona o verejnom obstarávaní.
14. Poisťovateľ vyhlasuje, že príloha č. 5 rámcovej dohody obsahuje aktuálne a úplné údaje v zmysle ustanovenia § 41 ods. 3 zákona o verejnom obstarávaní. Zmenu údajov akéhokoľvek subdodávateľa je poisťovateľ povinný bezodkladne písomne oznámiť poistníkovi.
15. V prípade, ak by mal poisťovateľ v súvislosti s poskytnutím plnenia na základe tejto rámcovej dohody spracúvať osobné údaje, zmluvné strany sa zaväzujú uskutočniť všetky úkony tak, aby spracúvanie osobných údajov spĺňalo požiadavky zákona č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a aby sa zabezpečila ochrana práv dotknutej osoby. Spracúvanie osobných údajov sa bude riadiť osobitnou dohodou uzatvorenou medzi zmluvnými stranami.
16. Poisťovateľ sa zaväzuje byť riadne zapísaný v registri partnerov verejného sektora po dobu trvania tejto rámcovej dohody, ak mu taká povinnosť vyplýva zo zákona
č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). Poisťovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) siedmy bod zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo zákona o registri partnerov verejného sektora. Poisťovateľ je povinný na požiadanie poistníka predložiť všetky zmluvy so subdodávateľmi.
17. **ZODPOVEDNOSŤ ZA ŠKODU A ZMLUVNÉ POKUTY**
18. Poisťovateľ, ktorý poruší svoju povinnosť podľa tejto rámcovej dohody, je povinný nahradiť škodu tým spôsobenú poistníkovi, ibaže preukáže, že porušenie povinností bolo spôsobené okolnosťami vylučujúcimi zodpovednosť a zároveň túto okolnosť bez zbytočného odkladu písomne oznámi poistníkovi. Za okolnosť vylučujúcu zodpovednosť sa nepovažuje platobná neschopnosť zmluvnej strany.
19. V prípade, ak poistník neuhradí poistné v zmysle bodu 4.6 rámcovej dohody, poisťovateľovi vzniká nárok na zaplatenie úrokov z omeškania v zákonnej výške, a to v prípade ak si poisťovateľ tento nárok písomne uplatní u poistníka.
20. Uhradením zmluvných pokút nie je dotknutý nárok zmluvnej strany na náhradu škody a odstúpenie od rámcovej dohody. Poistník má nárok na náhradu škody prevyšujúcu výšku uhradenej zmluvnej pokuty. Lehota na uhradenie zmluvných pokút je tridsať (30) dní odo dňa ich písomného uplatnenia zmluvnej strany.
21. **TRVANIE A UKONČENIE RÁMCOVEJ DOHODY**
22. Táto rámcová dohoda sa uzatvára na dobu určitú, a to odo dňa nadobudnutia jej účinnosti podľa tejto rámcovej dohody, do štyridsaťosem (48) mesiacov odo dňa účinnosti tejto zmluvy alebo do vyčerpania finančného limitu podľa bodu 4.1 rámcovej dohody, podľa toho, ktorá skutočnosť nastane skôr.
23. Pred uplynutím dohodnutej doby je možné rámcovú dohodu ukončiť:
24. okamžitým odstúpením v prípade jej podstatného porušenia,
25. výpoveďou poistníka,
26. písomnou dohodou zmluvných strán.
27. Na účely tejto rámcovej dohody sa podstatným porušením záväzku vyplývajúceho z tejto rámcovej dohody považuje:
28. ak poisťovateľ v rozpore s bodom 1.7 rámcovej dohody odmietne uzatvoriť poistnú zmluvu,
29. porušenie povinností poisťovateľa podľa  bodu 5.12 rámcovej dohody,
30. porušenie povinnosti mlčanlivosti podľa bodu 5.2 až 5.8 rámcovej dohody alebo iné neoprávnené nakladanie s informáciami poistníka v súvislosti s plnením tejto rámcovej dohody,
31. ak sa preukáže, že poisťovateľ v ponuke predloženej vo verejnom obstarávaní predložil nepravdivé doklady alebo uviedol nepravdivé, neúplné alebo skreslené údaje,
32. ak je voči zmluvnej strane vedené konkurzné konanie alebo reštrukturalizačné konanie, je v konkurze, v reštrukturalizácii, bol proti nej zamietnutý návrh na vyhlásenie konkurzu pre nedostatok majetku,
33. ak zmluvná strana vstúpila do likvidácie, alebo bola na ňu zriadená nútená správa,
34. ak je voči zmluvnej strane vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a pod.).
35. Odstúpenie je účinné dňom, kedy bolo doručené druhej zmluvnej strane. Pri odstúpení od rámcovej dohody zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od rámcovej dohody.
36. Túto rámcovú dohodu môže poistník ukončiť písomnou výpoveďou aj bez uvedenia dôvodu s výpovednou lehotou šesť (6) mesiacov, ktorá začína plynúť prvým (1.) dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
37. Odstúpenie od rámcovej dohody alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia rámcovej dohody, vrátane oprávnenia na náhradu škody, zmluvnej pokuty, riešenia sporov medzi zmluvnými stranami a ostatných ustanovení, ktoré podľa rámcovej dohody alebo vzhľadom na svoju povahu majú trvať aj po ukončení rámcovej dohody. Ustanovenia vzťahujúce sa k usporiadaniu vzájomných právnych vzťahov na základe rámcovej dohody zostávajú v platnosti do momentu ich usporiadania.
38. Zmluvné strany vyhlasujú, že v prípade zmeny osoby poistníka, podmienky tejto rámcovej dohody v plnom rozsahu prechádzajú na nástupnícku spoločnosť. Pre vylúčenie akýchkoľvek pochybností akákoľvek zmena osoby poistníka nezakladá dôvod na ukončenie tejto rámcovej dohody.
39. **VYŠŠIA MOC**
40. Vyššia moc je na účely tejto zmluvy výnimočná udalosť alebo skutočnosť: (i) ktorá je mimo kontroly zmluvnej strany, (ii) proti vzniku ktorej sa zmluvná strana nemohla primerane zabezpečiť pred uzavretím rámcovej dohody, (iii) ktorej sa po jej vzniku nemohla zmluvná strana náležite vyhnúť, alebo ju odvrátiť a (iv) ktorú nie je možné v zásade pripísať druhej zmluvnej strane.
41. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky podľa bodu 8.1 rámcovej dohody. Vyššia moc sú najmä nasledujúce prípady: (i) pandémia nebezpečnej choroby; (ii) legislatívne uložené podmienky obmedzenia pohybu ľudí, ako napríklad povinnosť karantény, uzatváranie oblastí, zákazy vstupu cudzích štátnych príslušníkov na územie štátu; (iii) vyhlásenie mimoriadnej situácie alebo núdzového stavu, ak opatrenia prijaté s ich vyhlásením majú, alebo môžu mať dopad na plnenie povinností podľa tejto rámcovej dohody; (iv) vojna, vojnový stav (bez ohľadu na to, či bola vyhlásená), invázia, iné vonkajšie nepriateľské akcie, vzbury, teroristické akcie, revolúcia, povstanie, ozbrojené útoky, alebo občianska vojna v krajine, občianske nepokoje, štrajk; (v) expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať poisťovateľovi; (vi) zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom; a (vii) zmena právnych predpisov, v dôsledku ktorej sa plnenie rámcovej dohody stane celkom alebo sčasti nemožným alebo nedovoleným.
42. Ak vyššia moc bráni, alebo bude brániť niektorej zo zmluvných strán v plnení jej povinností podľa rámcovej dohody, táto zmluvná strana je povinná oznámiť druhej zmluvnej strane túto skutočnosť bez zbytočného odkladu. Zmluvná strana ovplyvnená vyššou mocou nebude zodpovedná za porušenia svojich povinností po dobu, dokiaľ jej vyššia moc bráni, alebo bude brániť v ich plnení. Lehota na plnenie tejto rámcovej dohody sa primerane predĺži o vzájomne dohodnutú dobu, minimálne však o dobu trvania vyššej moci.
43. **ZÁVEREČNÉ USTANOVENIA**
44. Poistník ako prevádzkovateľ osobných údajov týmto informuje poisťovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje poistník spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona o verejnom obstarávaní. Získané osobné údaje nepodliehajú profilovaniu, ani automatizovanému rozhodovaniu. Poistník nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u poistníka právo:
45. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
46. namietať spracúvanie svojich osobných údajov;
47. na prenosnosť osobných údajov;
48. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle poistníka (ďalej len „**Informácie o ochrane osobných údajov**“).
49. Poisťovateľ podpisom zmluvy potvrdzuje že:
50. správnosť a pravdivosť osobných údajov, ktoré sa ho týkajú a sú uvedené v tejto zmluve;
51. mu boli poskytnuté Informácie o ochrane osobných údajov;
52. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol poistníkovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
53. Táto rámcová dohoda sa stáva platnou dňom jej podpisu oboma zmluvnými stranami a účinnou dňom nasledujúcim po dni jej zverejnenia v Centrálnom registri zmlúv v zmysle § 47a Občianskeho zákonníka v znení neskorších predpisov a § 5a zákona o slobodnom prístupe k informáciám, nie však skôr ako 01.01.2024. Poisťovateľ podpisom tejto rámcovej dohody vyhlasuje, že bol oboznámený s povinnosťou poistníka zverejniť túto rámcovú dohodu v Centrálnom registri zmlúv.
54. Zmeny a doplnenia tejto rámcovej dohody je možné vykonať len formou vzostupne číslovaných písomných dodatkov, podpísaných zmluvnými stranami.
55. Vzťahy zmluvných strán súvisiace s touto rámcovou dohodou a v tejto rámcovej dohode bližšie neupravené sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi.
56. Ak sú niektoré ustanovenia tejto rámcovej dohody neúčinné alebo ak svoju účinnosť stratia, nebude tým dotknutá právna účinnosť ostatného obsahu tejto rámcovej dohody. Predmetné ustanovenie sa nahradí novým ustanovením, ktoré sa čo najviac blíži účelu, sledovanému zmluvnými stranami.
57. Spory týkajúce sa tejto rámcovej dohody sa zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto rámcovej dohody sú príslušné všeobecné súdy Slovenskej republiky.
58. Miestom pre doručovanie písomností sú adresy zmluvných strán uvedené v záhlaví tejto rámcovej dohody. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania, a to bezodkladne po tom, čo k takejto zmene dôjde. V prípade, ak nie je táto zmena oznámená druhej zmluvnej strane, miestom pre doručovanie písomností je miesto, ktoré je uvedené v záhlaví rámcovej dohody. Akékoľvek oznámenie alebo akákoľvek iná formálna komunikácia sa považujú za riadne doručené v deň doručenia zásielky príslušnej zmluvnej strane, ak bola zásielka doručená osobne, kuriérskou službou alebo poštou (ako doporučená zásielka), alebo ak adresát odmietne zásielku prevziať dňom odmietnutia prevzatia zásielky. Uvedené sa primerane vzťahuje aj na prípad, kedy sa zásielka vrátila zmluvnej strane ako nedoručená, za deň doručenia sa v takomto prípade považuje deň, kedy sa zásielka vrátila nedoručená. Bežná komunikácia zmluvných strán môže byť uskutočňovaná aj elektronicky. Ak nie je v rámcovej dohode dohodnuté inak, táto forma komunikácie sa nikdy nevzťahuje na právne úkony uskutočňované zmluvnými stranami.
59. Predovšetkým v prípade zmeny obchodného mena, názvu, sídla a právnej formy, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. Pre vylúčenie pochybností platí, že v takýchto prípadoch nie je potrebné uzatvárať dodatok.
60. V prípade rozhodnutia poisťovateľa o zlúčení, splynutí, rozdelení spoločnosti, predaja podniku alebo jeho časti, vyhlásenia konkurzu alebo reštrukturalizácie na majetok poisťovateľa, začatia konkurzného konania alebo reštrukturalizačného konania voči poisťovateľovi, jeho vstupe do likvidácie, je poisťovateľ povinný preukázateľne oznámiť poistníkovi uskutočnenie takejto zmeny, a to do desiatich (10) kalendárnych dní odo dňa jej účinnosti, inak zodpovedá za všetky škody z toho vyplývajúce.
61. Zmluvné strany sa dohodli na tom, že finančné sprostredkovanie v zmysle ustanovenia § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/poisteného pri tejto rámcovej dohode samostatný finančný agent. Samostatného finančného agenta oznámi poistník poistiteľovi. Zmluvné strany sa dohodli na tom, že správa tejto rámcovej dohody, bude realizovaná pre poistníka/poisteného výlučne prostredníctvom samostatného poisťovacieho agenta.
62. Táto zmluva je vyhotovená v troch (3) rovnopisoch, z toho dva (2) rovnopisy pre poistníka a jeden (1) rovnopis pre poisťovateľa. ,
63. Poisťovateľ je povinný do siedmich (7) dní odo dňa podpísania rámcovej dohody podpísať a doručiť do sídla poistníka Antikorupčnú doložku zverejnenú na webovom sídle poistníka: https://www.olo.sk/profil-spolocnosti/integrovany-manazersky-system/.
64. Zmluvné strany vyhlasujú, že ich vôľa vyjadrená v tejto dohode je slobodná a vážna, túto rámcovú dohodu neuzatvárajú v tiesni, za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto rámcovou dohodou zmluvné strany vyjadrujú svojimi podpismi.
65. Neoddeliteľnými prílohami tejto rámcovej dohody sú:
66. Opis predmetu zákazky
67. Štruktúrovaný rozpočet ceny
68. Návrh poistnej zmluvy
69. Všeobecné obchodné podmienky poisťovateľa
70. Zoznam subdodávateľov

V Bratislave, dňa V Bratislave, dňa

za poistníka: za poisťovateľa

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Odvoz a likvidácia odpadu a.s. v skratke: OLO a.s.** **[doplniť]**[doplniť] | **[doplniť]**[doplniť] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| **Odvoz a likvidácia odpadu a.s. v skratke: OLO a.s.** **[doplniť]**[doplniť] |  |